Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: a 21/1998. (IV. 22.) BM rendelethez
Paragraph Index: 107

c) Középfokú (testületi) szakirányító szervei, az országos parancsnokságok műszaki, illetve ellátási és üzemeltetési osztályai (alosztályai, csoportjai), illetve az Országos Rendőr-főkapitányság Gazdasági Főigazgatóság Anyagitechnikai és Informatikai Főosztály Műszaki és Építési Osztálya, a Rendőrtiszti Főiskola Gazdasági Igazgatóság Anyagi-technikai Osztálya, valamint a Belügyminisztérium Tűzoltóság Országos Parancsnoksága Tűzvédelmi Kiképző Intézet Gazdasági Szolgálat Ellátási és Fenntartási Osztálya — szakmailag irányítja, illetve ellenőrzi a végrehajtó gazdálkodó szerveknél működő ruházati szakszolgálati ág munkáját; — irányítja a ruházati szükségletek felmérését, illetve szervezi az önálló szerv zavartalan működéséhez szükséges ellátást; — a 12/1996. BM utasításban foglaltak alapján irányítja a szervezeti minősített időszaki készletek tervezését, biztosítását, a készletekkel való gazdálkodást, a minősített időszaki feladatok végrehajtására történő felkészítést; — gondoskodik az igényjogosultak egyenruházatának és felszerelési cikkeinek folyamatos biztosításáról, forgalmazásáról. Ennek érdekében saját üzemeltetésű egyenruházati boltot hoz létre, vagy szerződést köt — cikkeinek forgalmazására, illetve méretes készítésére — az egyenruházati boltokat és a méretes ruhákat, valamint lábbeliket készítő egységeket üzemeltető szervekkel, cégekkel; — megállapodást köt a Magyar Honvédséggel a honvédségnél rendszeresített fazonú és színű ruházati termékeket viselő igényjogosultak ruházati ellátása érdekében, ezen cikkek beszerzésére, bolti forgalmazására, valamint méretes elkészítésére; — szabályozza a saját üzemeltetésű egyenruházati boltok működési rendjét, valamint minden év augusztus 31-ig elkészíti és megküldi a BM OKF részére a boltok üzemeltetéséhez szükséges következő évi cikkenkénti igénybejelentést; — minden év december 31-ig kialakítja és az érintett szerveknek megküldi a következő évre érvényes bolti árjegyzéket; — a szolgálati követelmények változásainak megfelelően kezdeményezi a ruházati alapellátási, utánpótlási, szolgáltatási, illetve készletezési normák módosítását, a korszerűtlen termékek rendszerből való kivonását, valamint újak rendszeresítését; — ellenőrzi az igényjogosultak öltözködési színvonalát; — irányítja a ruházati szakszolgálatok vezetőinek szakmai továbbképzését; — meghatározza a ruházati szakszolgálat végrehajtó, gazdálkodó szerveinek — az e Szabályzatban nem szabályozott — feladatait.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes